ซีเอ็ม พังก์
ฟิลลิป แจ็ก "ฟิล" บรูกส์ (Phillip Jack "Phil" Brooks) เกิด 26 ตุลาคม ค.ศ. 1978 เป็นที่รู้จักกันดีในนาม ซีเอ็ม พังก์ (CM Punk) เป็นนักต่อสู้แบบผสม, นักเขียนหนังสือการ์ตูน, นักแสดง และนักมวยปล้ำอาชีพที่เกษียณอายุชาวอเมริกัน ปัจจุบันเขาเซ็นสัญญากับสมาคม อัลติเมทไฟต์ติงแชมเปียนชิพ (UFC) เขาเป็นอดีตแชมป์ WWE ที่ยาวนานที่สุดในยุคใหม่ด้วยเวลา 434 วัน ตั้งแต่ 20 พฤศจิกายน 2011 ถึง 27 มกราคม 2013 เขาได้รับการยอมรับอย่างเป็นทางการในฐานะแชมป์ที่ยาวนานที่สุดอันดับ 6 ของตลอดเวลา เช่นเดียวกับที่ยาวที่สุดตั้งแต่ปี 1988
คลิฟฟ์ ทอร์เบิร์น
คลิฟฟอร์ด ชาลส์ เดฟลิน ทอร์เบิร์น, จตุรถาภรณ์แห่งแคนาดา () หรือรู้จักกันในชื่อ คลิฟฟ์ ทอร์เบิร์น (Cliff Thorburn) เกิดเมื่อวันที่ 16 มกราคม ค.ศ. 1948 เป็นอดีตนักสนุกเกอร์อาชีพชาวแคนาดา อดีตนักสนุกเกอร์มือ 1 ของโลก เขาได้แชมป์เวิลด์สนุกเกอร์แชมเปียนชิปในปี 1980 เป็นหนึ่งในสามผู้เล่นจากต่างประเทศ (ไม่ใช่ชาวสหราชอาณาจักร) ที่ได้แชมป์ในยุคปัจจุบัน (ตามด้วย เคน โดเฮอร์ตี และ นีล โรเบิร์ตสัน) ในปี 1983 ทอร์เบิร์นกลายเป็นผู้เล่นคนแรกที่ทำแม็กซิมัมเบรกในเวิลด์แชมเปียนชิป สไตล์การเล่นของเขาแทงช้าและมุ่งมั่นจนทำให้เขาได้รับฉายา "The Grinder"